open-index/open-wikipedia-markdown huggingface dataset:
ஜோதிட பழமொழிகள்

* பத்தில் குரு பதவிக்கு இடர்
* இரவில் செய்தாலும் அரவில் செய்யாதே
* பத்தில் பாம்பு இருந்தால் பணம் பறந்து வரும்
* நாளும் கோளும் நலிந்தோர்க்கு இல்லை
* சனி பிடித்தவனுக்கு சந்தையிலும் கந்தை கிடைக்காது.
* வைத்தியன் கையை பிடிப்பான் ஜோதிடன் காலை பிடிப்பான்
* கன்னியில் செவ்வாய் கடலும் வற்றும்
* ராசி இருக்கு தாசில் பண்ண அம்சம் இருக்கு கழுதை மேய்க்க
* குரு பார்க்க கோடி நன்மை
* கும்பத்து வெள்ளி குடம் கொண்டு சாய்க்கும்
* மகத்துப் பெண் – பூரத்துப் புருஷன்
* பொன் கிடைத்தாலும் புதன் கிடைக்காது,
* மேஷ ராகு மேன்மையை கொடுக்கும்
* துலா கேது தொல்லை தீர்க்கும்
* சித்திரையில் பிறந்தவன் தெருவில் திரிவான்
* சுவாதி சுக்ரன் ஓயா மழை
* மறைந்த புதன் நிறைந்த கல்வி
* சித்திரை மாதம் செல்வன் பிறந்தால் சீரும் சிறப்பும் கெடும்
* சித்திரை அப்பன் தெருவிலே
* பத்தில் குரு வந்தால் பதவி பறி போகும்
* விதி போகும் வழியே மதி போகும்.
* அவிட்டம், தவிட்டுப் பானையிலே பணம் 
* குரு கொடுப்பின் சனி தடுப்பார்; சனி கொடுப்பின் எவர் தடுப்பார்?
* சனி பார்த்த இடம் பாழ்
* சனி நீராடு
* விழுப்பு இருக்குமிடத்தில் வேப்பிலைக்காரி தங்க மாட்டாள்.
* ஓடிப் போனவனுக்கு ஒன்பதில் குரு
* பருப்புக்கு போகாவிட்டாலும் நெருப்புக்கு போக வேண்டும்
* எட்டில் சனி நீண்ட ஆயுள்
* சனிபகவானைப் போன்று கெடுப்பாரும் இல்லை; கொடுப்பாரும் இல்லை
* அகப்பட்டவனுக்கு அஷ்டத்தில் சனி
* குரு நின்ற இடம் பாழ்
* சனி பார்க்கும் இடம் பாழ்

## ஆதாரம்
ஜோதிடப் பழமொழிகள் என்ற புத்தகம். ஆசிரியர் - அருண் பல்லவராயர். பதிப்பகம் - மாதவம் பதிப்பகம்
பகுப்பு:பழமொழிகள்
இரவுகள் உடையும்

**இரவுகள் உடையும்** என்பது திமுக அரசுக் காலத்தில் சாலைப் பணியாளர்கள் வேலை நீக்கம் செய்யப்பட்டது பற்றிய ஆவணப்படம் ஆகும்.  இப் படத்தை மாதவராஜ் இயக்கி உள்ளார்.  

வேலைநீக்கம் செலவினைக் குறைக்கும் எனக் கூறி நீக்கப்பட்டாலும், அது பொய்யானது என்றும் சட்டத்துக்குப் புறம்பானது என்று இந்த ஆவணப்படம் எடுத்துரைக்கிறது.  வேலை நீக்கப்பட்ட தொழிலாளர்களின் பிரச்சினைகளையும் விரிவாக எடுத்துரைக்கிறது. உச்ச நீதிமன்றம் தொழிலாளர்களுக்கு சார்பாக தீர்ப்பு அளித்தது என்பது இங்கு குறிப்பிடத்தக்கது.  

## வெளி இணைப்புகள்
* இரவுகள் உடையும்  - விமர்சனம்

பகுப்பு:2008 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
சாரகுணப் பாண்டியன்

**சாரகுணப் பாண்டியன்** என்பவன் சிலப்பதிகார உரையாசிரியர் அடியார்க்கு நல்லார் காட்டும் கதையில் வரும் ஒரு புராணப்பாண்டியன். அனாகுலன் என்னும் தெய்வப் பாண்டியன் தேரேறி விசும்பில் சென்றபோது திலோத்தமை என்னும் செய்வமகளைக் கண்டு தேரிலேயே கூடினானாம். அவர்களுக்குப் பிறந்த மகன் சாரகுமாரன். சிலப்பதிகார உரையில் அடியார்க்குநல்லார்  ஐந்து இசைத்தமிழ் நூல்களைக் குறிப்பிடுகிறார். அவற்றில் ஒன்று இசைநுணுக்கம். இது சிகண்டி என்பவரால் சாரகுமாரன் இசை அறிதற்குச் செய்யப்பட்டது. மேலும் இந்நூல் இடைச்சங்க இலக்கண நூலாகவும் இருந்தது குறிப்பிடத்தக்கது.

## புதினம்
நா. பார்த்தசாரதி என்பவரால் எழுதப்பட்ட நாட்டுடைமையாக்கப்பட்ட தமிழறிஞர்களின் நூல்கள் ஒன்றான கபாடபுரம் என்னும் நூலில் சாரகுணனின் கதாப்பாத்திரமே நாயகனாக வருகிறது. அதன்படி இவர் இனிய குரல் வளம் கொண்டவராதலால் சாரகுணன் எனப் பெயர் பெற்றார்.

## மேற்கோள்கள்

பகுப்பு:தொன்மவியல் பாண்டியர்கள்
பகுப்பு:குமரிக்கண்டம்
வட்டத்துண்டு

வடிவவியலில் **வட்டத்துண்டு** (*circular segment*) என்பது ஒரு வட்டத்தின் பரப்பில் ஒரு பகுதி. இப்பகுதி வட்டத்தின் ஒரு வெட்டுக்கோடு அல்லது  நாணால் துண்டாக்கப்பட்ட வட்டப்பரப்பு ஆகும். இவ்வாறு வட்டத்தின் பரப்பு துண்டாக்கப்படும் பொழுது கிடைக்கும் இரு பகுதிகள் கிடைக்கும். அவற்றுள் வட்டத்தின் மையம் அமையாத துண்டுப்பகுதி வட்டத்துண்டாகும். வெட்டும் நாண் மற்றும் அந்நாணின் இரு முனைப்பகுதிகளை இணைக்கும் வட்டவில் இரண்டும் ஒரு வட்டத்துண்டின் வரம்புகளாக அமையும்.

## வாய்ப்பாடுகள்

***R** - வட்டத்தின் ஆரம்;
***c** - வட்டநாணின் நீளம்; 
***θ** - மையக்கோணம் ரேடியனில்;
***α** - வட்டவில் வட்டமையத்தில் தாங்கும் கோணம் பாகைகளில் 
***s** - வட்டவில்லின் நீளம்;
***h** - வட்டத்துண்டின் உயரம்;
***d** -வட்டத்துண்டுக்குள் அமையும் முக்கோணப்பகுதியின் உயரம் எனில்:

*வட்ட ஆரம்:         R = h + d = h/2+c^2/8h \frac{}{}
*வட்டவில்லின் நீளம்: s = \frac{\alpha}{180}\pi R = {\theta} R

*வட்டநாணின் நீளம்:  c = 2R\sin\frac{\theta}{2} = R\sqrt{2-2\cos\theta}

*வட்டத்துண்டின் உயரம்:h = R(1-\cos\frac{\theta}{2}) = R - \sqrt{R^2 - \frac{c^2}{4}} 

*மையக்கோணம்:        \theta = 2\arccos\frac{d}{R}

### பரப்பு

வட்டத்துண்டின் பரப்பு:

வட்டக்கோணப்பகுதியின் பரப்பு  - \,  முக்கோணப்பகுதியின் பரப்பு.

A = \pi R^2 \cdot \frac{\theta}{2\pi} - \frac {R^2 \sin \theta}{2} = \frac{R^2}{2} \left(\theta - \sin\theta \right)

இங்கு மையக்கோணம்  \theta,  ரேடியனில் உள்ளது. மையக்கோணம் பாகைகளில் தரப்பட்டிருந்தால் வட்டத்துண்டின் பரப்பு:

A = \pi R^2 \cdot \frac{\theta ^{\circ}}{360} - \frac {R^2 \sin \theta}{2} = \frac{R^2}{2} \left( \frac {\theta \pi}{180} - \sin\theta \right)

நாணின் நீளம் -c மற்றும் உயரம் -h இவ்விரண்டுமட்டும் தெரிந்தநிலையில் பின்வரும் வாய்ப்பாட்டை வட்டத்துண்டின் பரப்பு காண பயன்படுத்தலாம்:

A = \frac  {h \left({4 {c^2} + 3h} \right)}{6c}

## வெளி இணைப்புகள்
* 
* Definition of a circular segment With interactive animation
* Formulae for area of a circular segment With interactive animation

பகுப்பு:வட்டங்கள்
உலக கண்ணொளி தினம்

**உலக கண்ணொளி தினம்** (*World Sight Day*) 2000 -ம் ஆண்டு முதல் ஒவ்வொரு ஆண்டும் அக்டோபர் மாதத்தில் இரண்டாவது வியாழக்கிழமை அன்று கடைபிடிக்கப்படுகிறது.

## நோக்கம்
பார்வை இழப்பை தடுப்பது, கண் தொடர்பான நோய்களுக்கு சிகிச்சை முதலியன குறித்து மக்கள் மத்தியில் விழிப்புணர்வை ஏற்படுத்துவதே  இந்நாளின் நோக்கமாகும். பிறக்கும் போதே சிலர் கண் பார்வை இல்லாமல் பிறக்கின்றனர். பல்வேறு காரணங்களால்  காலப்போக்கில் பார்வை குறைபாடு ஏற்படுவதும் உண்டு. பார்வையற்ற மக்கள் சமூகத்தில் பல்வேறு பிரச்சனைகளுக்கு ஆளாகின்றனர். பிறரைச் சார்ந்தே வாழ வேண்டிய கட்டாயம் அவர்களுக்கு இருக்கிறது.

## பின்புலம்
உலக சுகாதார அமைப்பின் 2002 அறிக்கையின் படி, உலகில் உள்ள 45 மில்லியன் கண்பார்வையற்றோரில் 80 விழுக்காட்டினர் 50 வயதிற்கும் அதிகமானோர் ஆவர். கண்பார்வையற்றோரில் 90 வீதமானோர் வறிய நாடுகளில் வாழ்கின்றனர். மேலும், கண்பார்வையின்மைக்கு முக்கியமான காரணிகளான கண் புரை நோய், கண் அழுத்த நோய் போன்றவற்றுக்கு இலகுவாகவும், மலிவாகவும் சிகிச்சை அளிக்க முடியும். பன்னாட்டு அரிமா சங்கங்கள் கண்பார்வையின்மையைத் தவிர்க்க உதவும் சில பன்னாட்டு அமைப்புகளுடன் இணைந்து முதன்  முதலாக 1998, அக்டோபர் 8 ஆம் நாள் உலக கண்ணொளி நாளைக் கடைப்பிடித்தது. இந்த நிகழ்வு பின்னர் உலக சுகாதார அமைப்பின் விசன் 2020 என்ற பன்னாட்டுத் திட்டத்துடன் ஒருங்கிணைக்கப்பட்டு, 2000 ஆம் ஆண்டு முதல் அக்டோபர் மாதங்களில் இரண்டாவது வியாழக்கிழமையன்று கடைப்பிடிக்கப்பட்டு வருகின்றது.

## பார்வை தொடர்பான விழிப்புணர்வுகள்
விசன் 2020 திட்டத்தில் 2020 ஆம் ஆண்டளவில் கீழ்க்கண்ட ஏழு நோய்களால் எவரும் பார்வை இழக்ககூடாது என்பதைக் கருத்தில் கொண்டு அரசுகள் செயல்பட உலக சுகாதார நிறுவனம் வலியுறுத்துகிறது. 
*கண்புரை
* கண்ணிமை உட்புற **டிராகோமா**
*கண்ணில் நீர் வழிதல்
*குழந்தைகளில் பார்வைக் குறைபாடு
*மங்கலான பார்வை
*சர்க்கரை நோயால் விழித்திரைப் பாதிப்பு
* கண் நீர் அழுத்த நோய்
ஏனெனில் இவை அனைத்திற்கும் முறையான சிகிச்சை முறைகளும், மருந்துகளும் கண்டறியப்பட்டு பயன்பாட்டில் உள்ளது.

## மேற்கோள்கள்

பகுப்பு:அக்டோபர் சிறப்பு நாட்கள்
பகுப்பு:கண்
உலக மனநல நாள்

**உலக மனநல நாள்** (*World Mental Health Day*) ஆண்டுதோறும் அக்டோபர் 10 அன்று உலகளாவிய மனநலக் கல்வி, விழிப்புணர்வு மற்றும் சமூக மனப்பான்மைக்கு எதிராக வாதிடும் நாளாகக் கடைப்பிடிக்கப்படுகின்றது. இந்நாள் முதன் முதலாக 1992 ஆம் ஆண்டில் உலக மனநல மையத்தின் முன்னெடுப்பில் கொண்டாடப்பட்டது. இவ்வமைப்பில் 150 இற்கும் மேற்பட்ட நாடுகள் உறுப்புரிமை வகிக்கின்றன. ஆத்திரேலியா போன்ற சில நாடுகளில் இந்நாள் மனநல வாரமாக ஒரு கிழமைக்கு கொண்டாடப்படுகிறது.

## கருப்பொருட்கள்
1994 -ல் இருந்து ஆண்டு தோறும் குறுப்பிட்ட கருப்பொருளில் இந்நாள் கடைபிடிக்கபடுகிறது.

## இவற்றையும் பார்க்க
* உலக சுகாதார நாள்

## மேற்கோள்கள்

## வெளி இணைப்புகள்
*World Federation for Mental Health
*World Mental Health Day (WHO)

பகுப்பு:உளநோயியல்
பகுப்பு:அக்டோபர் சிறப்பு நாட்கள்
காதல் திருமணம்

**காதல் திருமணம்** என்பது காதலித்தவர்கள் செய்து கொள்ளும் திருமணமாகும். சங்க இலக்கியக் குறிப்பின்படி **[[உடன்போக்கு]]** எனப்படுகிறது. இருவரும், திருமணத்திற்கு முன்பே ஒருவரை ஒருவர் நன்கு அறிந்து கொள்ளுதல், பாசம், அன்பு, அரவணைப்பு முதலியவற்றை பகிர்ந்துகொள்ளும் காதல் செய்து பிறகு திருமணம் செய்துகொள்கிறார்கள்.

## உடன் போக்கு
தலைவனும், தலைவியும் பலகாலம் களவொழுக்கத்திலே ஈடுபடுகின்றனர். தலைவனுக்கு தமது பெண்ணைக்கொடுக்க விரும்பாத பெற்றோர் தலைவியைக் கண்டிக்கின்றனர். இவ்வாறான சூழலில் காதல் வயப்பட்ட தலைவி, தலைவனின் இடம் தேடி அவனோடு இணைதல் **[[உடன்போக்கு]]** எனப்படும். மேலும் சங்க இலக்கியங்கள் இதைப்பற்றி இரவுக்குறி, பகற்குறி, பகற்குறி இடையீடு, இரவுக்குறி இடையீடு, உடன்போக்கு என முறைமைப்படுத்துகின்றன.

## கலாச்சாரம்
இது மேற்கத்திய நாடுகளில் பரவலாக நடைபெறும், தற்போது தமிழகத்திலும் நடைபெறுகிறது. காதல் திருமணங்கள் பெற்றோரின் சம்மதத்தின்பேரிலும் நடைபெறுகின்றன; பெற்றோரின் எதிர்ப்பை மீறியும் நடக்கின்றன. நாடு, பண்பாடு, குமுகப் பழக்கவழக்கங்கள் பொறுத்து சம்மதமும் எதிர்ப்பும் வேறுபடுகின்றன.

## சங்க இலக்கியம்
சங்க இலக்கியங்களில் காதலுக்கு என்று தனி இடம் இருந்தது.
*நற்றிணை
*புறநானூறு
*அகநானூற்றில்-285வது பாடல், காவிரிப்பூம் பட்டினத்துக் காரிக்கண்ணனார், பாலை நிலத்துத் தலைவன் கூற்று.
*கலித்தொகையின் 9ஆம் பாடல் உடன்போக்கு பற்றிய குறிப்புகள் இடம்பெறுகின்றன.

## சமீப காதல்
திருமணத்திற்கு முன் கூடி வாழ்வதையும் ("Living together"), குடும்பம், அல்ல குழந்தைகளுடன் இருப்பதும் சகஜம்.

## இவற்றையும் பார்க்க
* காந்தர்வ விவாகம்
* காதல்
* திருமணம்

## குறிப்புகள்

பகுப்பு:திருமணம்
பகுப்பு:காதல்
தலபுராணங்கள் (வைணவம்)

**தலபுராணங்கள்** என்பவை ஊர்க்கோயில் இறைவன் பேரில் உருவாக்கப்பட்டுள்ள கதைகள். 
சைவக் கோயில்களுக்கு நூற்றுக்கணக்கான தலபுராணங்கள் உள்ளன.
அந்த அளவில் வைணவக் கோயில்களுக்குத் தலப்புராணங்கள் இல்லை.

:திருக்குருகை மான்மியம்
:கூடற்புராணம்
:திருவேங்கடத் தலபுராணம்
:சோலாசலப் புராணம்
போன்றவை வைணவத் தல புராணங்களில் குறிப்பிடத் தக்கவை 
## அடிக்குறிப்பு

பகுப்பு:இந்து சமய நூல்கள்
சமூக ஒற்றுமை தினம்

இந்தியாவின் தேசப்பிதா என்று அழைக்கப்படும் மகாத்மா காந்தியடிகளின் பிறந்த நாளான அக்டோபர் 2-ம் தேதி **சமூக ஒற்றுமை தினம்** என்றும் காந்தி ஜெயந்தி என்றும்  கொண்டாடப்படுகிறது. 

## நோக்கம்

காந்தியடிகளின் கொள்கைகளான உலக அமைதி, சமூக ஒற்றுமை, தீண்டாமை ஒழிப்பு ஆகியவற்றை அனைத்து  தரப்பு மக்களுக்கும் அறியசெய்வதே இந்நாளின் நோக்கமாகும். இக்கொள்கைகளை வலியுறுத்தி பல்வேறு நிகழ்ச்சிகள் இந்திய நாடு முழுவதும் நடைபெறும். 

பகுப்பு:இந்திய தேசிய தினங்கள்
வடு

[right|thumb|[ஆக்னே வல்காரிஸ்|ஆக்னே வல்காரிஸால் உருவான தழும்பு (இடது) மற்றும் வடு அழிக்கும் சிகிச்சைக்குப் பிறகு]]
**வடு** அல்லது **தழும்பு** என்பது  காயத்துக்குப் பிறகு முன்பிருந்த தோலுக்குப் பதிலாக உருவாகும் இழைநார் திசுவாகும். தோலிலும் மற்ற உடல் திசுக்களிலும் ஏற்படும் காயத்தை ஆற்றும் இயல்பான உயிரிய முறையின் ஒரு பகுதியாக வடு உருவாகிறது. ஒரு சில மிகச் சிறிய நைவுகளைத் தவிர்த்து, ஒவ்வொரு காயமும் சிறிதளவு வடுவையாவது உருவாக்குகிறது. மீளுருவாக்கத் திறன் உடைய விலங்குகள் மட்டும் வடுக்களைப் பெறாமல் மீண்டும் அதே போன்ற திசுவைப் பெற வல்லவை.

right|thumb|கையில் இருக்கும் தழும்பு

## இவற்றையும் பார்க்க
* தீக்காயம்
* காயம்

## வெளி இணைப்புகள்
* WebMD.com கட்டுரை. 
* அமெரிக்க தோலியல் கழகத்தில் ''வடு என்றால் என்ன''? கட்டுரை  

பகுப்பு:நோய்கள்
பகுப்பு:அடையாளம்
நாட்டு நலப்பணித் திட்ட தினம்

மறைந்த பாரதப் பிரதமர் இந்திரா காந்தி தலைமையில் அமைந்த  மத்திய அரசின் கல்வித்துறை அமைச்சர் வி.கே.ஆர்.வி.ராவ் அவர்களால் 1969 -ம் ஆண்டு செப்டம்பர் 24 -ம் நாள் நாட்டு நலப்பணித் திட்டம் அறிமுகப்படுத்தப்பட்டது. இந்நாளே **நாட்டு நலப்பணி திட்ட தினமாக** கொண்டாடப்படுகிறது.   
 
## நோக்கம்
இந்திய விடுதலைப் போராட்டத்தின் போது இளைஞர்கள் செய்த . பெரும் தியாகங்களைப் போன்றே எதிர்காலத்திலும் செய்ய வேண்டும்  என்ற அடிப்படையில் இளைஞர்களுக்காக  தோற்றுவிக்கப்பட்ட ஒரு சீரிய திட்டமே நாட்டு நலப்பணித் திட்டம் ஆகும். 

பகுப்பு:இந்திய தேசிய தினங்கள்
பாப்பிலான்

ஹென்றி ஷாரியர் என்னும் பிரெஞ்சு **சிறை கைதியால்** **பாப்பிலான்** (Papillon) அதாவது **பட்டாம்பூச்சி** என்ற பெயரில் பிரெஞ்சு மொழியில் 1969 இல் வெளிவந்த இந்த தன்வரலாற்று புத்தகம். பின்னர் ஆங்கிலத்தில் ஜூன். பி. வில்சன் & வால்டேர். பி. மைகேல் என்பவர்களால் 1970 இல் மொழிபெயர்க்கப்பட்டு அதிக அளவில் விற்பனையாகியது.

ரா. கி. ரங்கராஜன் அவர்களால் தமிழில் மொழி பெயர்க்கப்பட்டு "பட்டாம்பூச்சி" குமுதத்தில் தொடராகவும் வெளியாகி வந்தது நூலாக வந்துள்ளது. சுமார் 800 பக்கங்களைக் கொண்ட இந்தப் புத்தகம் சுதந்திர வேட்கையும், வீரமும் நிறைந்த மனிதனது வரலாறு. பட்டாம்பூச்சி படும் கஷ்டங்களும், அவனது தீராத சுதந்திர வேட்கையும், நண்பர்களிடையே அவனுக்குள்ள மிகுந்த செல்வாக்கும், துன்பங்களை அவன் எதிர் கொண்டு வெற்றி கொள்ளும் அவன் மனத் துணிவும், யார்க்கும் பணியாத அதே சமயம் யாரையும் பகைத்துக் கொள்ளாத சாமர்த்தியமும் வியக்க வைக்கிறது.

இந்த நூல் காதல், வீரம், சுதந்திரம், தத்துவம் போன்ற பலவற்றை உள்ளடக்கிய மிகச் சிறந்த காவியம். நர்மதா பதிப்பகம் மூலமாக இப்புத்தகம் வெளியிடப்பட்டது. இப்புத்தகம் திரைப்படமாகவும் வந்துள்ளது.

## வெளி இணைப்புகள்
*"The Fabulous Escapes of Papillon". 
*Article which refutes some claims made by Charrière in the book 

பகுப்பு:மொழிபெயர்ப்பு நூல்கள்
பகுப்பு:திரைப்படமான நூல்கள்
பழக்காடி

"பழக்காடி" என்பது வேளாண்மையில் பயன்படுத்தப்படும் ஒரு வளர்ச்சி ஊக்கி ஆகும்.

## பழக்காடி செய்யும் முறை

அழுகிய பழங்களை ஒரு மண் கலன் அல்லது பானையில் போட்டு, அவை மூழ்கும் அளவிற்கு மோர் அல்லது வடித்த கஞ்சியையோ ஊற்றி மூடி வைக்க வேண்டும். தினமும் இரண்டு முறை மட்டும் நன்றாக கலக்கி விட வேண்டும். பதினைந்து நாட்களுக்கு தொடர்ந்து இவ்வாறு தினம் இரு முறை கலக்கி வந்தபிறகு பழக்காடி தயார் ஆகிவிடும்.

## பழக்காடி பயன்படுத்தும் முறை

தயார் செய்யப்பட பழக்காடியை ஒரு லிட்டர் நீரில் முப்பது மி.லி. என்ற விகிதத்தில் கலந்து பயிர்களுக்கு கொடுத்து வந்தால் அது பயிருக்கு சிறந்த வளர்ச்சி ஊக்கியாக செயல்படும்.

பகுப்பு:வேளாண்மை
அதிரடி கமாண்டோ பட்டாலியன்

**உறுதிகொண்ட செயலுக்கான அதிரடிப்படை பட்டாலியன்** (**''Co**mmando **B**attalion for **R**esolute **A**ction*) அல்லது *'கோப்ரா''' என்பது இந்தியாவின் நக்சலைடுடன் மோதும் மத்திய பின்னிருப்பு காவல் படையின் ஒரு பிரிவாகும். இந்தியாவின் மத்திய காவல் ஆயுதப் படைகளிலேயே பிரத்தியேக கரந்தடிப்போர்முறை தாக்குதல் கற்ற படையாகும். இத்தகைய சிறப்பு பயிற்சியின் மூலம் சிறிய நக்சலைட் குழுக்கள் சிதைக்கப்படுகிறது. ஒரு பட்டாலியன் என்பது  500 முதல் 1500 படை வீரர்கள் கொண்ட குழுவாகும்.

## ஆயுதங்கள்
இந்திய துணை இராணுவத்திலேயே வலிமையான ஆயுதங்கள் கொண்ட படை இந்த கோப்ரா படைதான். 1300 கோடி ரூபாய் செலவில், காலாட்படை வீரர்களுக்கெல்லாம் நீள் துப்பாக்கிகள், ஏகே-47 துப்பாக்கிகள், எக்ஸ்-95, ப்ரவுனிங் ஹை-பவர் க்லாக் கைத்துப்பாக்கிகள், ஹெக்லர் & கோச் எம்பி5 இயந்திரத் துப்பாக்கிகள், ட்ரக்னவ் எஸ்விடி, ஹெக்லர் & கோச் எம்.எஸ்.ஜி-90 மற்றும் காரல் குஸ்டவ் ரீகொயிலீஸ் துப்பாக்கிகள் போன்ற ஆயுதங்கள் வழங்கப்பட்டுள்ளன. மேலும் அதிநவீன இலத்திரனியல் கண்காணிப்புக் கருவிகளாலும், காத்திரமான பயிற்சிபெற்ற குழுக்களாலும் கோப்ரா படை அமைக்கப்பட்டுள்ளது.

## பயிற்சிகள்
சிக்கர் ஊரிலுள்ள தீவிரவாத எதிர்ப்புப்பள்ளியிலும், மிசோரமிலுள்ள கிளர்ச்சி எதிப்பு யுத்தப் பள்ளியிலும் பயிற்சி வழங்கப்படுகிறது. ஏமாற்று வித்தை மற்றும் குழுத் தாக்குதலிலும் பயிற்சியளிக்கப்படுகிறது.

## மேற்கோள்கள்

பகுப்பு:இந்தியத் துணை இராணுவம்
சிவ தத்துவங்கள்

**சிவ தத்துவங்கள்** ஐந்து ஆகும். இவை சிவனோடு அன்பு கொள்ளும் முறைகள். சிவதத்துவம் முப்பத்தாறு தத்துவங்களின் மூன்று பிரதான பகுதிகளில் ஒன்றாகும். மற்றையவை வித்தியாதத்துவம் மற்றும் ஆன்ம தத்துவம் என்பனவாகும்.

சிவதத்துவங்கள் வருமாறு:

**சுத்த வித்தை:** அறிவு குறைவாக இருந்து செயல் அதிகமாக இருத்தல். அதாவது தத்துவார்த்தமாக ஒன்றும் அறியாமல் இருந்து இறைவன் மேலுள்ள அன்பைச் செயலில் காட்டுவது. கண்ணப்ப நாயனாரது பக்தி சுத்த வித்தை.

**ஈசுவரம்:** அறிவு பெருகி செயல் குறைதல். அனைத்தும் அறிந்து அதனால் அமைதியாக இருப்பது. அனைத்தும் அறிந்தால் அடக்கம் வருகின்றது.

**சாதாக்கியம்:** சுத்த வித்தையும் ஈசுவரமும் கலந்தது. அதாவது அறிவும் செயலும் சமமாக இருப்பது.

**விந்து:** இது சக்தியின் வடிவம்.

**நாதம்:** இது சிவாநுபூதி. சிவனோடு ஒன்றுபட்டிருத்தல்.

## வெளியிணைப்புகள்
இனியது கேட்கின் வலைப்பதிவு

பகுப்பு:சைவ சித்தாந்தம்
பகுப்பு:ஆகமங்கள்
மேல்மருவத்தூர்

**மேல்மருவத்தூர்** (*Melmaruvathur*) இந்தியாவின், தமிழ்நாட்டில், செங்கல்பட்டு மாவட்டம்,  சித்தாமூர் ஊராட்சி ஒன்றியம், மேல்மருவத்தூர் ஊராட்சியில் உள்ள ஒரு சிற்றூர்  ஆகும். இந்நகரமானது தமிழ்நாட்டின் தலைநகரம் சென்னையில் இருந்து 92 கி. மீ. தொலைவில் உள்ளது. இந்நகரில் உலக புகழ்பெற்ற மேல்மருவத்தூர் ஆதிபராசக்தி கோயில் உள்ளது. செய்யூர் சட்டமன்றத் தொகுதிக்கு உட்பட்டதாகும்.

## போக்குவரத்து
இந்நகரின் வழியே சென்னை-திருச்சிராப்பள்ளி தேசிய நெடுஞ்சாலை 45  கடக்கிறது. இங்கிருந்து சென்னை 92 கி.மீ மற்றும் விழுப்புரம் 54 கி.மீ தொலைவிலும் உள்ளது. இங்கிருந்து சென்னைக்கு செல்லவும், தமிழகத்தின் தென் மாவட்டங்களான திருச்சி, மதுரை, விருதுநகர், தூத்துக்குடி, திருநெல்வேலி, கன்னியாகுமரி போன்ற ஊர்களுக்கும் வேலூர், திருவண்ணாமலை, வந்தவாசி, ஆரணி, பெங்களூரு, ஓசூர், விழுப்புரம், சேலம், திருப்பூர் ஆகிய நகரங்களுக்கும் செல்ல பேருந்துகள் இயக்கப்படுகிறது. அதேபோல் இதன் மிக அருகிலேயே மேல்மருவத்தூர் தொடர் வண்டி நிலையம் உள்ளது. இந்த ரயில் நிலையத்தில் அனைத்து விரைவு ரயில்களும் நிறுத்தப்படுகிறது.

## கல்வி நிலையங்கள்
# ஆதிபராசக்தி பொறியியல் கல்லூர்
# ஆதிபராசக்தி பாலிடெக்னிக்
# ஆதிபராசக்தி மெட்ரிக்குலேசன் மேல்நிலைப் பள்ளி
# மேல்மருவத்தூர் ஆதிபராசக்தி உயர்நிலைப் பள்ளி

## மேற்கோள்கள்

## வெளி இணைப்புகள்
* விக்கிமேப்பியாவில் மேல்மருவத்தூர் அமைவிடம்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
சித்தகுமாரன்

**சித்தகுமாரன்** 1925-ம் ஆண்டு இடைக்காடர் என்பவரால் எழுதி யாழ்ப்பாணம், நாவலர் அச்சுக்கூடத்தில் வெளியிடப்பட்ட கற்பனைக் கதை கொண்ட இரண்டு பாகங்களைக் கொண்ட நூல். இந்நூல் சரியை, கிரியை, யோகம் என்னும் மூன்று பாதங்களையும் ஒட்டி எழுதப்பட்டதாகும்.

## வெளி இணைப்புகள்
* நூலகம் தளத்தில் சித்தகுமாரன்

பகுப்பு:நூல்கள் பற்றிய குறுங்கட்டுரைகள்
பகுப்பு:ஈழத்துத் தமிழ்ப் புதினங்கள்
பகுப்பு:ஈழத்து நூல்கள்
பகுப்பு:1925 தமிழ் நூல்கள்
கோதர்தாஸ் காளிதாஸ் ஷா

thumb|கோதர்தாஸ் காளிதாஸ் ஷா
**கோதர்தாஸ் காளிதாஸ் ஷா** (ஆங்கிலம்:Kodardas Kalidas Shah) **கே. கே. ஷா** எனஅறியப்படும் இவர் ஒரு இந்திய அரசியல்வாதி , விடுதலைப்போராட்டவீரர் , வழக்கறிஞர் , மும்பை சட்டப் பேரவை உறுப்பினராகவும், நாடாளுமன்ற உறுப்பினராகவும் மற்றும் தமிழக ஆளுநராகவும் இருந்தவர். இவர் கலைஞர் மு.கருணாநிதியின் நெருங்கிய நண்பர் ஆவார்.

## வாழ்க்கை சுருக்கம்
மராட்டிய மாநிலம் கொலாபா மாவட்டம்  காரிகான் என்ற இடத்தில் 15.10.1908ல் பிறந்தார்.
புனே மற்றும் குசராத் கல்லூரியில் சட்டம் பயின்றார். மும்பை உயர்நிலைப்பள்ளியில் ஆசிரியராக பணிபுரிந்தார். புகழ்வாய்ந்த வழக்குகளான செம்பூர் கொலை வழக்கு, நஜினா மஸ்ஜித் கலக வழக்கு ஆகியவற்றை எடுத்து நடத்தினார்.
## அரசியல் பங்களிப்பு
தேசிய விடுதலை இயக்கத்தில் பங்குகொண்டு 1932 மற்றும் 1942 ல் சிறை சென்றார். பம்பாய் மாநில காங்கிரஸ் கமிட்டியின் பொதுச்செயலாளர் மற்றும் தலைவராகவும், 
1962-63 ல் அகில இந்திய காங்கிரஸ் கமிட்டியின் பொதுச்செயலாளராகவும் இருந்தார்.

1952ல் மும்பை சட்டப் பேரவை உறுப்பினராகவும் 1960 மற்றும் 1966 ல் நாடாளுமன்ற உறுப்பினராகவும் இருந்தார்.

## மேற்கோள்கள்

## இவற்றையும் காண்க
* தமிழக ஆளுநர்களின் பட்டியல்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1908 பிறப்புகள்
பகுப்பு:1986 இறப்புகள்
பகுப்பு:தமிழ்நாடு ஆளுநர்கள்
வில்லவராயர்

**வில்லவராயர்கள்** என்போர் முக்குலத்தோரின் ஒரு பிரிவினரான ஈசநாட்டுக் கள்ளர் என்ற பிரிவின் கீழ் வரும் ஒரு இனத்தவர் ஆவர். இவர்கள் சோழ சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். இது பற்றிய பல சரித்திரக் குறிப்புகள் அமரர். கல்கியின் பொன்னியின் செல்வன் என்ற சரித்திர நாவலில் காணலாம். 

நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ள தலைஞாயிறு குற்றம்‌ பொறுத்த நாதர்‌ கோவில் கல்வெட்டில் முதலாம் குலோத்துங்க சோழனின்‌ அதிகாரி ராஜராஜதேவரான வில்லவராயர்‌ குறிப்பிடப்படுகிறார்.

சோழர் சாம்ராஜ்யத்தில் ஈச நாட்டுக் கள்ளர்கள் வகித்து வந்த பதவிகள் மற்றும் போர்களில் அவர்கள் செயலபட்ட விதத்தைக் கொண்டு அவர்களைச் சிறப்பு பட்டப் பெயர்கள் கொண்டு அழைக்கிறார்கள்.

கள்ளர் குல பட்டங்களை ஆராயும் போது பெரும்பாலும் அவை அரையர், இராயர், ஆண்டார், ஆள்வார், உடையார், கொண்டார், பூண்டார், பிரியர், சுற்றியார், பொறுக்கியார், நட்டார், தலைவர், வென்றார், தேவர், கிளையார், உண்டார் என்றே முடிவுறும். அரையர் என்றால் அரசன்/குறுநில மன்னன் என்று பொருள்.



    *உதாரணம்:*
    ***வில்லவராயன் (வில்லவ +அரையன்)
    வில்லவராயர் (வில்லவ +அரையர்)*** 

## பார்வைக்கு
* ந.மு. வேங்கடசாமி நாட்டாரின் ”கள்ளர் சரித்திரம்”, எனி இந்தியன் பதிப்பகம், தி.நகர், சென்னை.
* அமரர். கல்கியின் ”பொன்னியின் செல்வன்” என்ற சரித்திர நாவல்

பகுப்பு:சாதிகள்
பகுப்பு:தமிழரில் சாதிகள்
விடுதலைக்கு விலங்கு (நூல்)

***விடுதலைக்கு விலங்கு*** (இந்தியாவின் முன்னாள் பிர‌தமர் இராசீவ் காந்தி கொலை வழக்கு வெளிவராத உண்மைகளும், துயர‌ங்களும்), இராஜீவ் காந்தி கொலை தொடர்பாக வெளிவந்துள்ள புத்தகம்.

கொலை வழக்கில் கைதாகி, 20 ஆண்டுகளாக சிறையிலிருக்கும் இராபர்ட் பயசின் தன்வரலாற்றுக் குறிப்புகளின் பின்னணியிலும் இந்த நூல் இராஜீவ் காந்தி கொலை வழக்கை அணுகுகின்றது. சிபிஐ புலனாய்வுக் குழுவின் விசாரணை முறைகளை விமர்சிக்கிறது. ஈழத் தமிழரும், அவரது சொந்தங்களும் அனுபவிக்கும் கடுந்துயரங்களை பதிவு செய்கிறது.

பத்திரிக்கையாளர் அய்யநாதன், நாம் தமிழர் இயக்கத் தலைவர் சீமான், மனித உரிமையாளர் பால் நியூமென் ஆகியோர் முன்னுரை எழுதியிருக்கிறார்கள். வழக்கறிஞர் தடா சந்திரசேகரரிடம் இராபர்ட் பயஸ் அளித்த வாழ்க்கை மற்றும் வழக்குக் குறிப்புகளை, வழக்கறிஞர் மணி. செந்தில் புத்தகமாக ஆக்கியுள்ளார்.

## வெளி இணைப்புகள்

* விடுதலைக்கு விலங்கு பற்றி நாம் தமிழர் இணையத்தில்
* விகடன் இணையத்தில் விடுதலைக்கு விலங்கு பற்றி
* விடுதலைக்கு விலங்கு பற்றி அறிமுகம்
* யாழ் இணையத்தில் விடுதலைக்கு விலங்கு பற்றி
* திராவிடர் கழக இணையத்தில் விடுதலைக்கு விலங்கு பற்றி
* கீற்று இணையத்தில் விடுதலைக்கு விலங்கு பற்றி
* மேலும் சில

பகுப்பு:தன்வரலாற்றுத் தமிழ் நூல்கள்
பகுப்பு:ஈழத்து நூல்கள்
பத்திரிக்கையாளர்

**பத்திரிகையாளர்** (Journlalist) என்பவர் பொதுவாக பத்திரிக்கையில் பணிபுரிபவர்களைக் குறிக்கும். தற்போது பத்திரிக்கை மட்டுமல்லாது, தொலைக்காட்சி, பண்பலை மற்றும் அனைத்து மக்கள் ஊடகங்களில் பணிபுரிபவர்களும், பத்திரிகையாளர் என்ற வார்த்தையைப் பயன்படுத்துகின்றனர். இயக்குநர், செய்தியாளர்கள், புகைப்படக்காரர்கள், ஒளிப்பதிவாளர்கள், ஒளிப்பதிவு உதவியாளர்கள் போன்றவர்களும் பத்திரிகையாளர்கள் என்றே அழைக்கப்படுகின்றனர்.

## மேலும் பார்க்க
* செய்தியாளர்

## மேற்கோள்கள்

பகுப்பு:தொழில்கள்
பகுப்பு:ஊடகவியலாளர்கள்
திருக்கண்ணபுரம்

**திருக்கண்ணபுரம்** என்பது இந்திய மாநிலமான தமிழ்நாட்டில், திருவாரூர் மாவட்டம், 
நாகப்பட்டினம் வட்டத்திலுள்ள ஓர் ஊராகும்

## இவ்வூரின் சிறப்புகள்
* நீலமேகப்பெருமாள் திருக்கோயில் (108 திவ்ய தேசங்கள்)
* திருக்கண்ணபுரம் இராமனதீசுவரர் கோயில் (தேவாரத் திருத்தலங்கள்)

## பஞ்ச கிருஷ்ணஷேத்திரங்கள்
கபிஸ்தலம், திருக்கோவிலூர், திருக்கண்ணங்குடி, திருக்கண்ணபுரம், திருக்கண்ணமங்கை ஆகியவை பஞ்ச கிருஷ்ணஷேத்திரங்கள் என்று அழைக்கப்படுகின்றன.

## குறிப்பிடத்தக்கவர்கள்
* இரா. நெடுஞ்செழியன்
* திருக்கண்ணபுரம் விஜயராகவன்

## மேற்கோள்கள்

## வெளி இணைப்புகள்
* GeoHack - திருக்கண்ணபுரம்

* திருக்கண்ணபுரம் நீலமேகப்பெருமாள் திருக்கோயில் வரலாறு 
* நீலமேகப்பெருமாள் திருக்கோயில் புகைபடங்கள்
* இராமனதீச்சரம் (திருக்கண்ணபுரம்) 
* விக்கிமேப்பியாவில் திருக்கண்ணபுரம் அமைவிடம்

பகுப்பு:திருவாரூர் மாவட்டத்திலுள்ள கிராமங்கள்
ஜூலி கணபதி

**ஜூலி கணபதி** (*Julie Ganapathi*) 2003ஆம் ஆண்டில் பாலுமகேந்திராவின் இயக்கத்தில் வெளிவந்த ஓர் தமிழ்த் திரைப்படம் ஆகும். 2003 ஆம் ஆண்டு பிப்ரவரி மாதம் 14 ஆம் தேதியன்று படம் வெளியானது.  இது *ஸ்டீஃபன் கிங்* எழுதிய *மிசரி* என்ற புதினத்தைத் தழுவி எடுக்கப்பட்ட, அதே பெயரைக் கொண்டு 1990இல் வெளியான  அமெரிக்க திரைப்படத்தின் மீளாக்கமாகக் கருதப்படுகிறது

## கதைக்கரு

ஜூலி கணபதி (சரிதா) *மங்கா* என்ற தொலைக்காட்சித் தொடரின் அதீத விசிறி. பல ஆண்டுகளாக பார்த்துவந்த ஜூலி அதில் வரும் முதன்மை நாயகியாகவே தன்னை எண்ணிக் கொள்கிறாள். தொடரின் கதாசிரியர் பாலமுருகன் (ஜெயராம்) மங்காத் தொடரின் கடைசி சிலக் காட்சிகளை எந்த இடையூறுமின்றி தனித்து எழுத வீட்டைவிட்டு வெளியேறுகிறார். எழுதியபிறகு திரும்புகையில் அவரது வண்டி விபத்துக்குள்ளாகிறது; இதில் பலத்த காயமடைந்து நடக்க இயலாநிலைமையில் ஜூலி அவரைக் காப்பாற்றி தனது வீட்டிற்கு அழைத்துச் செல்கிறாள். அவள் மனநிலை பிறழ்ந்த நிலையில் உள்ளதை அறியாத பாலமுருகனிடம் மங்கா தொடரின் விசிறி தான் என்றும் கடைசி காட்சிகளை தனக்குப் படிக்க கொடுக்குமாறும் வற்புறுத்துகிறாள். அடுத்த சில நாட்களில் கதையைப் படித்த ஜூலிக்கு கதையின் முடிவு பிடிக்காது போகிறது. முடிவை மாற்றக்கோரி பாலமுருகனை பல வழிகளில் வற்புறுத்துகிறாள். கடைசி நேரத்தில் அவளிடமிருந்து தப்பி ஓடுகிறார்.

## நடிகர்களும் குழுவும்
* ஜெயராம்
* சரிதா
* ரம்யா கிருஷ்ணன்
* அமரசிகாமணி
* டெல்லி கணேஷ்
* இயக்குநர் : பாலு மகேந்திரா
* இணை இயக்குநர்: வெற்றிமாறன்
* துணை இயக்குநர்கள்: பி. ரவிகுமார், செந்தில்குமார்
* இசையமைப்பு: இளையராஜா

## மேற்கோள்கள்


## வெளி இணைப்புகள்
* 

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜெயராம் நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:சரிதா நடித்த திரைப்படங்கள்
வித்தியா தத்துவங்கள்

**வித்தியாதத்துவங்கள்** ஏழு ஆகும்.  வித்தியாதத்துவம் முப்பத்தாறு தத்துவங்களின் மூன்று பிரதான பகுதிகளில் ஒன்றாகும். மற்றையவை சிவதத்துவம் மற்றும் ஆன்ம தத்துவம் என்பனவாகும்.

வித்தியாதத்துவங்கள் வருமாறு:

காலம், நியதி, கலை, வித்தை, அராகம், புருடன், மூலப்பிரகிருதி

## வெளியிணைப்புகள்
இனியது கேட்கின் வலைப்பதிவு

பகுப்பு:சைவ சித்தாந்தம்
பகுப்பு:ஆகமங்கள்
ஆன்ம தத்துவம்

**ஆன்ம தத்துவங்கள்** இருபத்துநான்கு ஆகும். ஆன்ம தத்துவம் முப்பத்தாறு தத்துவங்களின் மூன்று பிரதான பகுதிகளில் ஒன்றாகும். மற்றையவை சிவதத்துவம் மற்றும் வித்தியாதத்துவம் என்பனவாகும்.

ஆன்ம தத்துவங்கள் வருமாறு:

* பஞ்சபூதங்கள் - நிலம், நீர், காற்று, வானம், நெருப்பு - 5
* சூட்சும பூதங்கள் - ஒளி, சுவை, ஓசை, நாற்றம், உணர்ச்சி - 5 (இவை ஐம்பொறிகளாலும் உணரப்படும் பண்புகள் )
* ஐம்பொறிகள் - கண், வாய், செவி, மூக்கு, மெய் - 5
* செயலுறுப்புகள் - கை, கால், நாக்கு, குதம், குறி - 5
* உட்கரணங்கள் - மனம், குணம், அறிவு, அகங்காரம் - 4

## காண்க

## வெளியிணைப்புகள்
இனியது கேட்கின் வலைப்பதிவு

பகுப்பு:சைவ சமயம்
மகேந்திர கிரி

**மகேந்திர கிரி மலை** என்பது தென்தமிழகத்தில் திருநெல்வேலி மாவட்டம், ராதாபுரம் வட்டம், பணகுடி பேரூராட்சிக்கு உட்பட்ட, காவல்கிணறு கிராமத்தின் அருகிலுள்ள மலையாகும். மேற்குத் தொடர்ச்சி மலையிலுள்ள இவ்விடத்தின் உயரம் 1654 மீட்டர் (5427 அடி) ஆகும். இந்திய விண்வெளி ஆய்வு மையம்(ISRO) நடத்தும் இந்திய விண்வெளி ஆராய்ச்சி நிறுவன உந்தும வளாகம் ஒன்று இதன் மலையடிவாரத்தில் செயல்படுகிறது. இது நாகர்கோவில் பகுதியில் மிக உயர் மலைச்சிகரம் என்பதும் குறிப்பிடத்தக்கது.

## மேற்கோள்கள்

பகுப்பு:திருநெல்வேலி மாவட்டத்திலுள்ள மலைகள்
பகுப்பு:இந்திய விண்வெளித் திட்டங்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
சமூக விலங்கு

**சமூக விலங்கு** என்பது ஓர் இனத்தின் மற்ற உறுப்பினர்களோடு குறிப்பிடத்தக்க தனித்தன்மையான சமூகமாகக் குறிப்பிடும் அளவில்  மிகவும் அதிகமான தொடர்பிலுள்ள (interaction) உயிரினத்தைக் குறிக்கும் பொதுப்படையான சொற்றொடராகும்.

அனைத்து பாலூட்டிகளும் (பறவைகளும்) தாய்வழி உறவினைப் பேணும் அளவுக்கு சமூகங்களைக் கொண்டுள்ளன.

பகுப்பு:சொற்பொருளியல்
பகுப்பு:விலங்கின நடத்தையியல்
ஸ்கோப்ஜே

**ஸ்கோப்ஜே** (, ) மக்கடோனியக் குடியரசின் தலைநகரமும் மிகப்பெரிய நகரமும் ஆகும். நாட்டின் மக்கட்டொகையில் ஏறத்தாழ மூன்றில் ஒரு பங்கினர் இந்நகரிலேயே வசிக்கின்றனர். இது நாட்டின் அரசியல், பொருளாதார, கல்வி மற்றும் கலாச்சார மையம் ஆகும். இது பண்டைய உரோமர் காலத்தில் *ஸ்கூப்பி* (Scupi) என்ற பெயரால் அழைக்கப்பட்டது.

இந்நகரம் அமைந்துள்ள பிரதேசம் கி.மு. 4000 ஆண்டுகளிற்கு முன்னதாகவே மக்கள் குடியேற்றம் உடைய பிரதேசம் ஆகும். புதிய கற்கால குடியேற்றங்களின் எச்சங்கள் நவீன நகரத்தினை நோக்கி இருக்கின்றதாக அமைந்துள்ள கேல் கோட்டையில் கண்டெடுக்கப் பட்டுள்ளன. கி.பி முதலாம் நூற்றாண்டளவில் உரோமர்களால் கைப்பற்றப்பட்ட இக்குடியேற்றம் ஒரு படைத்தளமாக மாற்றப்பட்டது.

## மேற்கோள்கள்


பகுப்பு:வடக்கு மக்கெதோனியா
பகுப்பு:ஐரோப்பியத் தலைநகரங்கள்
தனிமப் புறவேற்றுரு

[thumb|300px|[வைரம்|வைரமும் காரீயமும் கரிமத்தின் இரு தனிமப்  புறவேற்றுருக்கள்: படிக வடிவமைப்பில் வேறுபட்ட  ஒரே தனிமத்தின் இரு தூய வடிவங்கள்.]]
**பிறதிருப்பம்** அல்லது **தனிமப் புறவேற்றுருமை** (*Allotropy*) அல்லது **தனிமப் புறவேற்றுமை ** (*allotropism*) என்பது சில தனிமங்கள் இரண்டு அல்லது அதற்கு மேற்பட்ட மாறுபட்ட வடிவங்களில் இருக்கின்ற பண்பு ஆகும். இவ்வாறு மாறுபட்ட  கட்டமைப்புகளில் உள்ள வடிவங்கள் **தனிமப் புறவேற்றுருக்கள்** (allotropes) என அழைக்கப்படுகின்றன.  இவை  தனிமத்தின் கட்டமைப்புப் படிவத்தில் மட்டுமே மாறுபட்டுள்ளன; தனிமத்தின் அணுக்கள் ஒன்றொடொன்று  மாறுபட்ட விதங்களில் பிணைக்கப்பட்டுள்ளன.

எடுத்துக் காட்டாக, கரிமத்தின் தனிமப்  புறவேற்றுருக்கள் வைரமாக (கரிம அணுக்கள் நாற்பட்டக அணிக்கோவை அமைப்பில் பிணைக்கப்பட்டுள்ளன), காரீயமாக (கரிம அணுக்கள் அறுபக்க  அணிக்கோவை அமைப்பில் பிணைக்கப்பட்டுள்ளன), கரிமத்தட்டுகளாக (ஓரணு தட்டை காரீயத் தட்டுகளாக), மற்றும் புல்லேரேன்களாக (கரிம அணுக்கள் கோள, குழல் மற்றும் நீள்வட்ட அமைப்புகளில் பிணைக்கப்பட்டுள்ளன) கிடைக்கின்றன.

தனிமப் புறவேற்றுரு என்ற கலைச்சொல் தனிமங்களுக்கு மட்டுமே வழங்கப்படுகின்றன;  சேர்மங்களுக்கல்ல. அனைத்து படிக வடிவங்களுக்கும் பொருந்துகின்ற பொதுப் பெயராக  பல்லுருத்தோற்றம் உள்ளது. தனிமப் புறவேற்றுமை ஒரு தனிமத்தின்  ஒரே நிலையில் உள்ள வேறுபாடுகளைக் குறிக்கிறது.  (காட்டாக  திண்மம், நீர்மம் அல்லது வளிம நிலைகளில் உள்ள வெவ்வேறு வடிவங்கள்); திண்மம், நீர்மம் மற்றும் வளிமமாக நிலைமாறுதல்  தனிமப் புறவேற்றுமை ஆகாது.

சில தனிமங்கள் வெவ்வேறு நிலைகளில் வெவ்வேறு  மூலக்கூறு சூத்திரங்களைக் கொண்டுள்ளன – காட்டாக, ஆக்சிசனின் இரு தனிமப் புறவேற்றுருக்கள், (ஈரணு ஆக்சிசன்), O2 மற்றும்  ஓசோன், O3), திண்மம், நீர்மம் மற்றும் வளிமம் என்ற மூன்று நிலைகளிலும் இருக்கக்கூடும்.  மாறாக சில தனிமங்கள் மூன்று நிலைகளிலும் தனித்தனி புறவேற்றுருக்களைக் கொண்டிருப்பதில்லை  – காட்டாக  பாசுபரசு திண்ம நிலையில் பல புறவேற்றுருக்களைக் கொண்டுள்ளது, ஆனால் இவை எல்லாமே உருக்கப்பட்டு நீர்ம நிலையில் P4 என்ற வடிவில் அமைகின்றன.

## மேற்கோள்கள்

* 
## வெளி இணைப்புகள்
* தனிமப் புறவேற்றுரு - வேதியியல் கலைக்களஞ்சியம் (ஆங்கிலத்தில்)


பகுப்பு:கனிம வேதியியல்
பகுப்பு:வேதியியல்
ஹபீஸ் முஹம்மது சயீத்

**ஹஃபீஸ் முஹம்மது சயீத்  ** (*Hafiz Muhammad Saeed*, உருது: **حافظ محمد سعید**; பிறப்பு 1950) ஜமாத்-உத்-தாவாவின் *அமீர்* (தலைவர்) ஆவார். இந்த அமைப்பு ஓர் ஈகை நிறுவனமாக இருப்பினும்  தீவிரவாத இயக்கமான லஷ்கர்-ஏ-தொய்பாவின் முன்னணி அமைப்பாக பரவலாகக் கருதப்படுகிறது. இந்தியாவிற்கு எதிரான தீவிரவாத செயல்களில் ஈடுபட்டுள்ளதாகக் குற்றம் சாட்டப்பட்டுள்ள ஹபீஸ் சயீத் இந்திய காவல்துறையால் மிகவும் தேவைப்படும் தீவிரவாதியாக அறிவிக்கப்பட்டவர். ஐக்கிய நாடுகளின் தீர்மானம் எண் 1267இன்படி திசம்பர் 2008இல் ஜமாத்-உத்-தாவா  ஓர் தீவிரவாத அமைப்பாகவும் ஹபீஸ் சயீத் ஓர் தீவிரவாதியாகவும் அறிவிக்கப்பட்டது.  ஹபீஸ் சயீத் தமக்கு லஷ்கர்-ஏ-தொய்பாவுடன் தொடர்பில்லை என மறுத்துள்ளார்.
 2008 மும்பை தாக்குதல்களில் சாட்டுரைக்கப்பட்ட இவரை காட்டிக் கொடுப்பவர்களுக்கு ஐக்கிய அமெரிக்கா $10 மில்லியன் பரிசுத்தொகை வழங்குவதாக அறிவித்துள்ளது .
## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பாகிஸ்தான் அரசியல்வாதிகள்
பகுப்பு:இந்தியாவால் தேடப்படும் தப்பியோடிய குற்றவாளிகள்
எல்லைப் பாதுகாப்புப் படை

**எல்லைப் பாதுகாப்புப் படை** (Border Security Force) என்பது இந்திய சர்வதேச எல்லைப்பகுதியைப் பாதுகாக்கும் இந்திய அரசின் மத்திய காவல் ஆயுதப் படைகளில் ஒன்றாகும்.  இந்திய துணை இராணுவங்களில் ஒரு பிரிவாகக் கருதப்படும் இப்படை 1 டிசம்பர் 1965ல் உருவாக்கப்பட்டது. மத்திய உள்துறை அமைச்சகத்தின் கீழ் செயல்படும் இப்படைப்பிரிவின் முக்கிய பணி, எல்லை ஊடுருவலைத் தடுப்பதும், எல்லையைப் பாதுகாப்பதுவும் ஆகும்.

## வரலாறு
1965 வரை இந்திய பாகிஸ்தான் எல்லைப் பகுதியை அந்தந்த மாநில ஆயுதப் படைகளே பாதுகாத்துவந்தன. 1965 ஏப்ரல் 9 குஜராத் மாநில கட்ச் பகுதியில் பாகிஸ்தான் இராணுவத்தால் சர்தார் போஸ்ட், சார் பெட் மற்றும் பெரியா பெட் ஆகிய இந்திய வீரர்கள் தாக்கப்பட்டன. அதனைத் தொடர்ந்து இந்திய-பாகிஸ்தான் போர், 1965 நடந்து முடிந்தது. அதனையடுத்து இந்திய சர்வதேச எல்லைப் பகுதியை பாதுகாக்க *எல்லைப் பாதுகாப்புப் படை* என்ற வலிமையான படை டிசம்பர் 1, 1965 அன்று உருவாக்கப்பட்டது. இதன் முதல் தலைமை இயக்குநராக கே எஃப் ரஸ்டம்ஜி பொறுப்பேற்றார்.

## பணிகள்
படையின் பணிகள் பின்வருமாறு பிரிக்கப்படுகின்றன:
### அமைதி நேரம்
* எல்லை பகுதிகளில் வாழும் மக்கள் மத்தியில் பாதுகாப்பு உணர்வை ஊக்குவிக்கிறது.
* எல்லை தாண்டிய குற்றங்கள், ஊடுருவல் போன்றவைகளை தடுக்கிறது.
* கடத்தல் மற்றும் வேறு எந்த சட்டவிரோத நடவடிக்கைகளை தடுக்கிறது
சமீபகாலங்களில் உள்நாட்டு பாதுகாப்பிற்கும், உள்நாட்டு கிளர்ச்சியைத் தடுக்கவும் செய்கிறது.
### போர் நேரம்
* குறைந்த அச்சுறுத்தலுள்ள இடங்களில் ஆக்கிரமிப்பிலிருந்து பாதுகாக்கும்.
* முக்கிய பணியிடங்களைப் பாதுகாகும்.
* அகதிகள் கட்டுப்பாட்டில் உதவும்.
* குறிப்பிட்ட பகுதிகளில் எதிர்ப்பு ஊடுருவல் புரியும்.
## இதனையும் காண்க
* இந்தியாவின் சிறப்புப் படைகள்

## மேற்கோள்கள்

பகுப்பு:இந்தியத் துணை இராணுவம்
பண்பலை ஒலிபரப்பு

**பண்பலை** அல்லது **எப்.எம்.** அதாவது **F**requency **M**odulation; **FM**) என்பது வானொலித் தொழில்நுட்பத்தில், சைகைகளை (குறிப்பலைகளை) ஊர்தி அலையின் அதிர்வெண்ணில் மாற்றங்களாகச் செய்து (ஏற்றி) அலைபரப்பப்படும் மின்காந்த அலைகள் ஆகும். வானொலியின் ஒலிபரப்பிலும், தொலைக்காட்சியின் ஒளிபரப்பிலும், உயர் அதிர்வெண் கொண்ட மின்காந்த அலைகள் குறை அதிர்வெண் கொண்ட ஒலி, ஒளி சமிக்கைகளைச் சுமந்து செல்லும் சுமப்பான்களாகப் பணிபுரிகின்றன. அவ்வாறு சுமந்து செல்லும்போது, மின்காந்த அலைகள், ஒலி, ஒளி அலைகளால் பண்பாக்கம் அல்லது பண்பேற்றம் பெறுகின்றன. 

பண்பேற்றம் இரு வழிகளில் செய்யப்படலாம். அதிர்வெண் மாற்றத்தின் மூலமும், அலையின் வீச்சை மாற்றுவதன் மூலமும் செய்யலாம். முதலில் குறிப்பிட்ட முறையில் செய்யப்படுவது அதிர்வெண் பண்பேற்றம் (எஃப்.எம், FM) எனப்படும். அடுத்ததை வீச்சுப் பண்பேற்றம் (ஏ.எம், AM) என்பர். மின்னல், இடி போன்றவற்றால் ஏ.எம் ஒலிபரப்பில் கர கர ஒலி, ஒலி இடையூறுகள் உண்டாகும் வாய்ப்புண்டு. ஆனால் எஃப்.எம் ஒலிபரப்பில் இத்தகைய இடையூறுகள் ஏதுமின்றி துல்லியமான ஒலியைக் கேட்கலாம். தொலைக் காட்சியில் எஃப்.எம் மூலம் ஒலியும், ஏ.எம் மூலம் ஒளியும் பரப்பப்படுகின்றன. FM மூலம் இயங்கும் வானொலியின் ஒலிபரப்பு பண்பலை ஒலிபரப்பாகும்

## மேலும் பார்க்க
* அதிர்வெண் பண்பேற்றம்

## வெளி இணைப்புகள்

* 
*  Compatible Four Channel FM System
* Introduction to FM MPX
* Frequency Modulation (FM) Tutorial
* Stereo Multiplexing for Dummies Graphs that show waveforms at different points in the FM Multiplex process
* Factbook list of stations worldwide
* Invention History &ndash; The Father of FM
* Audio Engineering Society
* FM Broadcast and TV Broadcast Aural Subcarriers  - Clifton Laboratories

பகுப்பு:வானொலி
இந்து மக்கள் கட்சி

**இந்து மக்கள் கட்சி** என்பது தமிழ்நாட்டிலுள்ள, இந்து சமயம் சார்ந்த ஒரு அரசியல் கட்சியாகும். இக்கட்சியின் தற்போதைய தலைவர் அர்ஜூன் சம்பத் ஆவார்.

## வரலாறு
ஆர். எஸ். எஸ், இந்து முன்னணி, பா.ஜ.க உள்ளிட்ட சங்க பரிவார் அமைப்புகளில் பணியாற்றிய அர்ஜூன் சம்பத்தால் 1993 ஆம் ஆண்டு, இந்து மக்கள் கட்சி அமைப்பு ரீதியாக தொடங்கப்பட்டது.

## கோரிக்கைகள்
* சாதி வெறியைத் தூண்டும் சங்கங்களைத் தடைசெய்ய வேண்டும்.
* அனைத்து சூதாட்டங்களையும் தடைசெய்ய வேண்டும்.
* மதுக்கடைகளையும், போதைப் பொருட்களையும் தடைசெய்ய வேண்டும்.
* ஆபாசமாகப் பெண்களைச் சித்தரிக்கும் சினிமா, பத்திரிக்கைகளைத் தடைசெய்ய வேண்டும்.
* அனைத்து மதத்தவருக்கும் பொதுவான சிவில் சட்டம் தேவை.
* ஆலயங்களின் நிர்வாகத்தை அரசு மற்றும் அரசியல் சார்பற்ற அறவோர் வாரியத்திடம் ஒப்படைக்க வேண்டும்.
* காவிரி ஆற்றில் தமிழகத்திற்குரிய பாரம்பரிய உரிமைகளைக் காப்பற்ற வேண்டும்.
* கச்சத் தீவில் தமிழக மீனவர்களின் உரிமையை நிலைநாட்ட வேண்டும்.
* ஊழல் அரசியல்வாதிகளின் சொத்துகளைப் பறிமுதல் செய்ய வேண்டும்.
* ஆறுகளைத் தேசியமாக்க வேண்டும்.
* தென்னகத்தின் நதி நீர் இணைப்புத் திட்டத்தை நிறைவேற்ற வேண்டும்.
* காஷ்மீருக்கு வழங்கப்பட்டுள்ள விசேஷ அந்தஸ்து போல், தமிழகத்திற்கும் வழங்க வேண்டும்.
* பாகிஸ்தான் மீது போர் தொடுத்து ஆக்கிரமிக்கப்பட்ட காஷ்மீரை மீட்க வேண்டும்.
* இலங்கை மீது போர் தொடுத்து தனித் தமிழீழம் அமைத்திட வேண்டும்.
* இந்து யாத்ரிகர்களுக்கும் ஹஜ் பயனிகளை போல உதவித் தொகை கிடைக்க ஏற்பாடு செய்ய வேண்டும்.
* முல்லை பெரியாறு அணை விவகாரத்தில் தமிழர் உரிமையை நிலைநாட்டுதல்.
* சுற்றுச் சூழலுக்கு கேடு செய்யும் அனல் மின்சாரம் மற்றும் ஆபத்தை ஏற்படுத்தும் அனுமின்சாரம் ஆகியவற்றை எதிர்ப்பது, சூரிய ஒளி, காற்றாலை, நீர் மின்சாரத்தை ஊக்குவித்தல்.

## அரசியல் நிகழ்வுகள்
* தமிழ்த் திரைப்பட நடிகர்கள் பலர் மீது மதரீதியான மற்றும் பண்பாட்டு ரீதியான புகார்கள் கொடுத்துள்ளது.
* கச்சத்தீவை இந்தியாவுடன் இணைக்கவும், தமிழீழ மக்களுக்கு ஆதரவாகவும், விடுதலைப்புலிகளை ஆதரித்தும் போராடி வருகிறது.

## இவற்றையும் பார்க்க
* இந்து முன்னணி

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:இந்து சமய அமைப்புகள்
பகுப்பு:இந்திய அமைப்புகள்
பகுப்பு:இந்துத்துவம்
உப்பாறு, தாராபுரம்

**உப்பாறு** என்பது தமிழ்நாட்டின் திருப்பூர் மாவட்டம், தாராபுரத்தில் பாயும் அமராவதி நதியின் துணை நதியாகும்.

உப்பாறு இந்தியாவில் தமிழ்நாட்டில் கோவை மாவட்டம் (ஜக்கார்பாளையம்), அரசூர் பகுதியில் பரம்பிக்குளம் ஆழியார் பாசனக் கால்வாய் உபரிநீரும், மழைநீரும் கொசவன்பாளையம் ஆமந்தகடவு, சிக்கனூத்து பெரியபட்டி, பூளவாடி உட்பட பல்வேறு கிராமங்கள் வழியாக  தாராபுரம்  உப்பாறு அணையில் சேரும். அதேபோல் திருப்பூர் மாவட்டத்தில் கோழிகுட்டைஜல்லிபட்டி மற்றும் கோமங்களத்தின் வடக்கே பொழியும் மழைநீர் ஆனது பெதப்பம்பட்டி, கொண்டாம்பட்டி, வழியோடி, பெரியபட்டி அருகில் P.A.P உபரி வாய்க்காலில் சேர்ந்து உப்பாற்றை அடையும். அதே சமயம் கோவை மாவட்டம் அப்பநாயக்கன்பாளையம், பூரண்டாம்பாளையம், செஞ்சேரிமலை, கிருஷ்ணாபுரம், சுல்தான்பேட்டை பகுதி நீரும் ஜல்லிபட்டி பகுதி நீரும் உப்பாற்றையே அடையும் இவ்வாறு மலையில் உருவாகும் ஓடைகள் நதி ஆவதை போல் அல்லாமல் உப்பாறானது ஆங்காங்கே பொழியும் மழைநீரை மட்டுமே கொண்டு நிரம்பும் சிறப்புமிக்க ஆறு. இது P.A.P திட்டத்தின் முக்கியமான ஒரு அங்கமும் ஆகும்,

உப்பாறு அணையானது பனமரத்துப்பாளையம் கிராமம், கெத்தல்ரேவ் பகுதியில், 1,100 ஏக்கர் பரப்பில் அமைந்துள்ளது. இந்த ஆற்றில் 500 கிலோ முதல் 800 கிலோ வரை தினமும் மீன் பிடிக்கப்படுகிறது.

## உப்பாறு அணை
தாராபுரத்திலிருந்து 12 கி.மீ தொலைவில் - கெத்தல்ரேவ் - பனமரத்துப்பாளையம் கிராமத்தில் உள்ளதுதான் உப்பாறு அணை. திருமூர்த்தி அணையின் உபரி நீரைச் சேமிக்க இந்த அணை முதல்வர் காமராஜர் ஆட்சி காலத்தில் உப்பாற்றின் குறுக்கே 1100 ஏக்கரில் கட்டப்பட்டது. 1965 -ல் தொடங்கி 1968 -ல் கட்டி முடிக்கப்பட்டது. அணையின் உயரம் 30 அடி. நீளம் 2,300 மீ .  நீர்பிடிப்பு பகுதி 350 ச.மைல்கல் ஆகும். அணையின் மூலம் நேரடியாக 6100 ஏக்கர் நிலங்களும், மறைமுகமாக 15,000 ஏக்கர் நிலங்கள் பாசன வசதி பெறும். இரண்டு கால்வாய்கள் உண்டு. 

இந்த அணை நிறைந்து வெளியேறும் நீர் - அமராவதி ஆற்றுடன் இணைந்து, காவிரி ஆற்றுடன் வங்கக்கடலில் கலக்கும். P.A.P பாசன திட்டத்தில் முதலில் போடப்பட்ட திட்டத்தின்படி அரசூர் பகுதியில் முடிவடைந்து உப்பாற்றில்ஓடி இந்த அணையில் சேர்வதாக இருந்தது பின்திட்டம் நீட்டிக்கப்பட்டதால் P.A.P கால்வாய் பொங்கலூர் வரை நீட்டிக்கப்பட்டது மேலும்  இந்த பாசனப்பகுதிகள் நான்கு மண்டலங்களாக பிரிக்கப்பட்டு பயன்பாட்டில் உள்ளது. எனவே உப்பாறு அணைக்கு வரும் உபரி நீர் நின்று போனது.

தற்பொழுது மழைநீர் மட்டுமே நம்பி உள்ளது.  ஆனைமலையாறு- நல்லாறு திட்டம் நிறைவேற்றப்பட்டால் அணையின் நீர்வரத்து பெறும்

இன்னும் ஒரு முக்கிய செய்தி என்னவென்றால் இந்த அணையில் விளையும் மீன் தனி சுவை கொண்டது. அணையில் நீர் இருந்தால் தினமும் 500 கி.மீன் பிடிக்கப்படும்.

## மேலும் பார்க்க
* தமிழக ஆறுகளின் பட்டியல்

## மேற்கோள்கள்

## வெளியிணைப்புகள்
*பராமரிப்பின்றி வீணாகும் உப்பாறு அணைப் பூங்கா

பகுப்பு:திருப்பூர் மாவட்ட ஆறுகள்
அனுமான் நதி

**அனுமன் நதி** என்பது தென்காசியில் உற்பத்தியாகும் சிற்றாறு என்னும் ஆற்றின் துணை ஆறு ஆகும். அனுமன் ஆறு மூலம் தென்காசி நகராட்சியில் உள்ள 4046.94 எக்டேர்களுக்கு நேரடியாகவும், இதன் துணையாறான கருப்பாறு மூலம் 3844.59 எக்டேர்களுக்கு மறைமுகமாகவும் பாசன வசதி கிடைக்கிறது. இது வீரகேரளம்புதூர் என்னும் ஊரில் சிற்றாறுடன் இணைகிறது. இது 14 அணைக்கட்டுகளை கொண்டுள்ளது.

## பெயர்க்காரணம்
இராமாயண காலத்தின் போது இராமன், இலட்சுமணனுடன் வந்த அவர்களின் படையின் தாகத்தைத் தணிக்க அனுமான் ஒரு பாறையை உடைத்தான். அதில் இருந்து விண்கங்கை கொட்டியது. அதுவே நாளடைவில் ஆறாக மாறி அனுமன் ஆறு எனப் பெயர் பெற்றதாகக் கூறுவர்.

### அகத்தியர்
இங்கு நீராடி லிங்க பிரதிஷ்டை செய்ய ஒரு தினம் அகத்தியர் வந்தார். அப்போது அவருக்கு ஏழரைச் சனி காலம். அவர் லிங்கம் உருவாக்கும் போது அதன் மேலிருந்த புளியமரத்தின் மீது ஒரு தேனடை இருந்தது. அதிலிருந்த தேனைக் அகத்தியர் கை மீது கொட்ட வைத்தார் சனி பகவான். இதையறிந்த சிவபெருமான், *ஏழரைச் சனியின் முதல் பாகம் முடிந்ததுமல்லாமல் தான் திருமணக் காட்சி காட்ட வேண்டியதால் அகத்தியரை விட்டு சனியை விலகச் சொன்னார்*. அதன்பின் சனி விலகியதால் தேனில் ஊறிய மணல் லிங்கம் கெட்டிப்பட்டு நின்றது. அதனால் அவருக்குத் தேனீசுவரர் என்று பெயர் வந்தது.

## பாசனம்
சிற்றாறுக்கு மொத்தம் ஐந்து துணை ஆறுகளும் மூன்று இரண்டாம் நிலை துணையாறுகளும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,

## மேற்கோள்கள்


பகுப்பு:தென்காசி மாவட்ட ஆறுகள்
கருப்பா நதி

**கருப்பா நதி** என்பது கடையநல்லூர் நகராட்சி அ௫கில் மேற்கு மலை் தொடர்ச்சியில் உற்பத்தி ஆகும் நதி ஆகும் இந்த நதியில் 72 அடி கொள்ளளவு கொண்ட ஒ௫ அணைக்கட்டு கட்டப்பட்டு உள்ளது இதன் மூலம் கடையநல்லூரைச் சுற்றி 72 குளங்கள் பாசன வசதிக்கு உள்ளன.
]யில் உற்பத்தியாகும் சிற்றாறு என்னும
[துணை ஆறு|துணையாறான]] அனுமான் நதியின் துணை ஆறாகும். இந்நதி மூலம் தென்காசி நகராட்சியிலுள்ள 3844.59 ஹெக்டேர்களுக்கு  பாசன வசதி கிடைக்கிறது. இது ஆறு அணைக்கட்டுகளையும் ஒரு தேக்கத்தையும் கொண்டுள்ளது.

## பாசனம்
மொத்தம் சிற்றாறிற்கு 5 கிளை நதிகளும் 3 உபகிளை நதிகளும் உள்ளன. அவற்றின் மூலம் தென்காசி நகராட்சி முழுவதும் பாசன வசதி பெறுகிறது. அவற்றின் விவரம்,

## மேற்கோள்கள்


பகுப்பு:திருநெல்வேலி மாவட்ட ஆறுகள்
அழுதகன்னி ஆறு

thumb|180px|பழைய குற்றால அருவி
**அழுதகன்னி ஆறு ** என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணை ஆறு ஆகும். அழுதகன்னி ஆறு மூலம் தென்காசி நகராட்சியிலுள்ள 827.47 ஹெக்டேர் விளைநிலங்களுக்குப் பாசன வசதி கிடைக்கிறது. இது சிற்றாறுடன் கடப்போகாத்தி என்னும் ஊரில் இணைகிறது. மேலும் இதன் மூலமே பழைய குற்றால அருவியும் உற்பத்தி ஆகிறது. இது எட்டு அணைக்கட்டுகளைக் கொண்டுள்ளது.

## கற்கால சமூகம்

இந்த ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், குறுனிக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன.

## பாசனம்

மொத்தம் சிற்றாற்றிற்கு 5 கிளை நதிகளும் 3 உபகிளை நதிகளும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,

## மேற்கோள்கள்



பகுப்பு:தமிழக தொல்லியற்களங்கள்
பகுப்பு:திருநெல்வேலி மாவட்ட ஆறுகள்
ஐந்தருவியாறு

**ஐந்தருவியாறு** என்பது தென்காசி நகராட்சியில் உற்பத்தியாகும் சிற்றாறு என்னும் ஆற்றின் துணையாறு ஆகும். ஐந்தருவியாறு மூலம் தென்காசி நகராட்சியிலுள்ள ஹெக்டேர்களுக்கு 293.4 ஹெக்டேர்களுக்கு பாசன வசதி கிடைக்கிறது. இது சிற்றாற்றுடன் கசமோட்சபுரம் என்னும் ஊரில் இணைகிறது. மேலும் இதன் மூலமே ஐந்தருவியும் உற்பத்தி ஆகிறது. இது ஒரு அணைக்கட்டையும் கொண்டுள்ளது.

## பாசனம்
மொத்தம் சிற்றாறிற்கு 5 முதனிலை துணையாறுகளும் 3 இரண்டாம் நிலை துணையாறுகளும் ஒரு மூன்றாம் நிலை துணையாறும் உள்ளன. அவற்றின் மூலம் தென்காசி நகராட்சி முழுதும் பாசன வசதி பெறுகிறது. அவற்றின் விவரம்,

## மேற்கோள்கள்


பகுப்பு:திருநெல்வேலி மாவட்ட ஆறுகள்
நாண் (வடிவவியல்)

வடிவவியலில் **நாண்** (*chord*) என்பது ஏதாவது ஒரு வளைகோட்டின் மீது அமையும் இரு புள்ளிகளை இணைக்கும் கோட்டுத்துண்டாகும். ஒரு வட்டத்தின் பரிதியின் மீது அமையும் இரு புள்ளிகளை இணைக்கும் கோட்டுத்துண்டு *வட்டநாண்* எனப்படும். வட்டத்தின் மையத்தின் வழியே செல்லும் நாண் வட்டத்தின் விட்டம்.
நாணின் நீட்டிப்பு வெட்டுக்கோடாகும்.

## வட்டநாண்

வட்டநாணின் சில பண்புகள்:
* வட்ட மையத்திலிருந்து நாண்கள் சமதூரத்தில் இருக்க வேண்டுமானால் அந்நாண்கள் சமநீளமுள்ளவையாக இருக்க வேண்டும்.
* ஒரு வட்டநாணின் மையக்குத்துக்கோடு வட்டமையத்தின் வழிச் செல்லும்.
* இரு வட்டநாண்கள் AB மற்றும் CD இரண்டும் நீட்டிக்கப்படும்போது புள்ளி P -ல் வெட்டிக்கொண்டால்:

:AP \times PB = CP \times PD  
* வட்டநாணால் வெட்டுப்படும் வட்டத்தின் பரப்பு (வட்டமையம் இல்லாத பகுதி) வட்டத்துண்டு என அழைக்கப்படுகிறது.

## நீள்வட்ட நாண்
ஏதேனுமொரு நீள்வட்டத்தின் வரம்பு வளைகோட்டின் மீது அமையும் இரு புள்ளிகளை இணைக்கும் கோட்டுத்துண்டு *நீள்வட்டநாண்* எனப்படுகிறது.

ஒன்றுக்கொன்று இணையாக அமையும் நீள்வட்ட நாண்களின் நடுப்புள்ளிகள் ஒரே கோட்டில் அமையும்.

## வட்டநாணின் நீளம் காணல்

படத்தில் காட்டியுள்ளபடி:
:வட்டநாணின் நீளம் = 2c
:நாணுக்கும் வட்டமையத்துக்கும் இடைப்பட்ட செங்குத்து தூரம் = a
:வட்டத்துண்டின் உயரம் = t
:மையக்கோணம் = \alpha  எனில் வட்டநாணின் நீளம் பின்வரும் அட்டவணையில் தரப்படுகிறது.

:

தரப்பட்ட வேறுவிவரங்களைக் கொண்டும் வட்டநாணின் நீளத்தைக் கணக்கிடலாம்.

## மேற்கோள்கள்

## வெளி இணைப்புகள்

* History of Trigonometry Outline
* Trigonometric functions , focusing on history
*Chord (of a circle) With interactive animation

பகுப்பு:வடிவவியல்
பகுப்பு:வளைவரைகள்
முத்துரங்க முதலியார்

**முத்துரங்க முதலியார்** என்பவர் திருவள்ளூர் மாவட்டம், பூவிருந்தவல்லியிலுள்ள நாசரேத் பேட்டையைச் சேர்ந்த இந்திய விடுதலை போராட்டக்காரர். இவர் காமராசர் போன்றோரோடு வெள்ளையனே வெளியேறு இயக்கத்தில் கலந்து கொண்டவர். அதன் காரணமாக ஆகத்து 30, 1942 அன்று வி.வி.கிரி, காமராசர், சத்தியமூர்த்தி ஐயர் , சஞ்சீவ் ரெட்டி போன்றோரோடு மத்தியப் பிரதேசத்தில் உள்ள அமராவதி சிறையில் அடைக்கப்பட்டார். 1946ஆம் ஆண்டு நடந்த சென்னை மாகாணம் சட்டசபைக் காங்கிரசு கட்சித் தலைவர் பதவிக்கு டி.பிரகாசம் பெயரும், காமராசர் ஆதரவோடு முதலியாரின் பெயரும் முன்மொழியப்பட்டது.

## மேற்கோள்கள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:திருவள்ளூர் மாவட்ட மக்கள்
பகுப்பு:1888 பிறப்புகள்
பகுப்பு:1949 இறப்புகள்
பான் இயூ தெங்

**பான் இயூ தெங்** (*Fan Yew Teng*, மே 12, 1942 – டிசம்பர் 7, 2010) மலேசியாவைச் சேர்ந்த
ஒரு மனித உரிமை போராட்டவாதி. சமூக நீதிக்கும், இன ஒற்றுமைக்கும் போராடியவர். அவர் ஒரு
சீனராக இருந்தாலும் சீன மொழியுடன் தமிழ் மொழியின் உரிமைகளுக்காகவும் குரல் கொடுத்தவர். 

சீன, தமிழ் மொழிப் பள்ளிகளை மலேசிய அரசாங்கம் பாரபட்சம் இல்லாமல் நடத்த வேண்டும் என்று போராட்டம் நடத்தியவர்.

மலேசியாவில் இனவாத அரசியலை வெறுத்தவர். மலேசிய அரசாங்கத்தின் கொள்கைகளைக் குறை கூறியதற்காக சிறைவாசம் அனுபவித்தவர். அதனால் தான் பெற வேண்டிய அனைத்துச் சலுகைகளையும் இழந்த ஒரு தன்னலமில்லாத அரசியல்வாதி. மலேசிய மக்களின் நினைவில் வாழும் ஒரு மாமனிதர்.

## மேற்கோள்கள்

## வெளி இணைப்புகள்
பகுப்பு:மலேசிய அரசியல்வாதிகள்
பகுப்பு:மனித உரிமைச் செயற்பாட்டாளர்கள்
பகுப்பு:1942 பிறப்புகள்
பகுப்பு:2010 இறப்புகள்
பகுப்பு:மலேசியச் சீனர்
பூதஞ்சேந்தனார்

**பூதஞ்சேந்தனார்** எனப்படும் இவரின் இயற்பெயர் சேந்தனார்; இவர் தந்தை பெயர் பூதனார்; இந்தப் பூதனார் மதுரையில் வாழ்ந்தவர். இவர் தமிழ் ஆசிரியர். ஆதலால் இவரை மதுரைத் தமிழாசிரியர் மகனார் பூதஞ்சேந்தனார் என்று அழைத்தனர்.

இனியவை நாற்பது என்ற தொகுதியைப் பாடியவர் இவர்.

இவர் வாழ்ந்த நாடு பாண்டிய நாடு. இவர் சிவன், திருமால், பிரமன் முதலிய மூவரையும் பாடியிருப்பதால் சர்வ சமய நோக்குடையவராய் இருந்திருக்க வேண்டும். இவர் பிரமனைத் துதித்திருப்பதால் கி.பி ஏழாம் நூற்றாண்டுக்குப் பிந்தியவர் என்பதோடு, இன்னா நாற்பதின் பல கருத்துகளை அப்படியே எடுத்தாளுவதால் இவர் அந்நூலாசிரியருக்கும் பிந்தியவர் எனலாம். அதனால் இவரது காலம் கி.பி.725-750 எனப்பட்டது.

## மேற்கோள்கள்

பகுப்பு:புலவர்கள்
மையக்கோணம்

வடிவவியலில் **மையக்கோணம்** (*central angle*) என்பது கோணத்தின் உச்சி ஒரு வட்டத்தின் மையமாகவும் கோணத்தின் கரங்கள் இரண்டும் வட்டத்தின் பரிதியின் மீதமையும் இரு புள்ளிகள் வழியாக செல்லுமாறும் அமைந்துள்ள ஒரு கோணமாகும். இந்த இருபுள்ளிகளும் அவ்வட்டத்தின் ஒரு வில்லை உருவாக்குகின்றன. இந்த வட்டவில்லானது வட்டமையத்தில் தாங்கும் கோணமாக இந்த மையக்கோணம் அமையும்.

ஒரு வட்டவில் வட்டப்பரிதியின் மேல் அமையும் எந்தவொரு புள்ளியிலும் தாங்கும் கோணங்கள் அனைத்தும் சமமாகவும் இதே வட்டவில் மையத்தில் தாங்கும் கோணத்தில் பாதியாகவும் இருக்கும்.

வட்டத்தின் சுற்றளவில் காற்பகுதி அதாவது கால் வட்டத்தின் மையக்கோணம் \frac{\pi}{2} (ரேடியனில்) அல்லது 90 பாகைகள்.

வட்டத்தின் சுற்றளவில் அரைப்பகுதி அதாவது அரைவட்டத்தின் மையக்கோணம்  pi  (ரேடியனில்) அல்லது 180 பாகைகள்.

வட்டத்தின் முழுச்சுற்றளவு முழுவட்டத்தின் மையக்கோணம் 2\pi (ரேடியனில்) அல்லது 360 பாகைகள்.

## வெளி இணைப்புகள்
*Central Angle of an Arc definition  With interactive animation
*Central Angle Theorem described With interactive animation
*Inscribed and Central Angles in a Circle

பகுப்பு:கோணங்கள்
பகுப்பு:வட்டங்கள்
கருப்பு நிலக்கரி

thumb|<center>கருப்பு நிலக்கரி</center ><br/> கரிமம் 92.1&#8210;98%

**கருப்பு நிலக்கரி ** அல்லது **அந்த்ராசைட்** (*Anthracite*, கிரேக்கம் *aνθρακίτης (anthrakítes),* "நிலக்கரி-போன்ற," *άνθραξ லிருந்து (அந்த்ராக்ஸ்),* நிலக்கரி) ஒரு மிளிர்கின்ற, வலிதான, குறுக்கிய நிலக்கரிக் கனிம வகையாகும்.  இது *கற்கரி*, *காகக் கரி*, *கில்கென்னி நிலக்கரி,* *கருப்பு வைரம்* என்றும் அழைக்கப்படுவதுண்டு. நிலக்கரி வகைகளிலேயே மிகவும் கூடுதலான கரிமத்தைக் கொண்டுள்ளதும் மிகக் குறைந்தளவே மாசுக்களைக் கொண்டிருப்பதும் மிக உயர்ந்த கலோரி  எண்ணிக்கை கொண்டுள்ளதும் இதன் சிறப்பியல்புகளாகும்.

நிலக்கரி வகைகளிலேயே மிகவும் உருமாற்றத்தை அடைந்துள்ள இதில் கரிமத்தின் உள்ளடக்கம்  92.1% முதல்  98% வரை உள்ளது. இதனை பற்ற வைப்பது கடினமாக  இருப்பினும் நீலநிறத்தில், புகையில்லாது சிறிய  தீச்சுடருடன் எரிகிறது. 
## மேற்கோள்கள்

## வெளி இணைப்புகள்
* HD Video close up of what Anthracite looks like and feels like 
* Distribution of Pennsylvania Coals  
* History of anthracite coal mining 
* "A Jewel In the Crown of Old King Coal Eckley Miners' Village" by Tony Wesolowsky, ''Pennsylvania Heritage Magazine'', Volume XXII, Number 1 – Winter 1996 
* The Eastern Pennsylvania Coalition for Abandoned Mine Reclamation
* The Anthracite Heritage Museum. 
* Pennsylvania's Northern Coal Field 

பகுப்பு:கரிமம்
பகுப்பு:கனிமவியல்
பகுப்பு:நிலக்கரி
மின்பொறி விளக்கு

"**மின்பொறி விளக்குகள் **" (Arc lamp) அல்லது "**வில் விளக்குகள்**" என்பவை  மின்பொறி (அல்லது மின்னழுத்த வில்) கொண்டு ஒளி உமிழும் விளக்கு வகைகளாகும். இந்த விளக்குகளில் இரு மின்வாயிகள் இடையே வளிமம் நிரப்பப்பட்டு பிரிக்கப்பட்டிருக்கும். இந்த மின்வாயிகள் துவக்க காலங்களில் கரிமத்தால் ஆனவையாக இருந்தன. தற்காலங்களில் டங்க்ஸ்டனால் செய்யப்படுகின்றன. இந்த மின்வாயிகள் மூலம் மின்னழுத்தம் கொடுக்கப்படும்போது வளிமத்தின் குறைகடத்தி பண்பு உடைபட்டு மின்பொறி பிறக்கிறது. இதன்மூலம் மின்சார ஓட்டம் நிகழ்கிறது. அடைக்கப்பட்ட வளிமத்தின் பண்புக்கேற்ப இந்த உடைதலின்போது வெவ்வேறு வண்ண ஒளி உமிழப்படுகிறது. 

இந்தவகை மின்பொறி விளக்குகள் அவற்றில் அடைக்கப்பட்டிருக்கும் வளிமத்தினால் அடையாளப் படுத்தப்படுகின்றன. இந்த வளிமங்கள்: நியான், ஆர்கான், செனான், கிரிப்டான், சோடியம், மாழை ஆலைடு, மற்றும் பாதரசம் ஆகும். கரிம வில் விளக்குகளில் மின்வாயிகளின் வகையைக் கொண்டு அழைக்கப்படுகின்றன.   வழமையான  உடனொளிர்வு விளக்கு குறைந்த அழுத்த பாதரச மின்பொறி விளக்காகும்.

## மேற்கோள்கள்


## மேலும் அறிய
*
*
*
*

## வெளி இணைப்புகள்

* Arc Lamp - Interactive Java Tutorial  National High Magnetic Field Laboratory

பகுப்பு:விளக்குகள்
பகுப்பு:ஒளியமைப்பு